CELEX: 52006PC0736
Language: lv
Date: 2006-11-28
Title: Priekšlikums Padomes lēmums ar ko Rumānijai atļauj piemērot samazinātu PVN likmi attiecībā uz dažiem darbietilpīgiem pakalpojumiem, kuri minēti Direktīvas 77/388/EEK 28. panta 6. punktā

EIROPAS KOPIENU KOMISIJA
                                                   Briselē, 28.11.2006
                                                   COM(2006) 736 galīgā redakcija
                                        Priekšlikums
                                   PADOMES LĒMUMS
         ar ko Rumānijai atļauj piemērot samazinātu PVN likmi attiecībā uz dažiem
   darbietilpīgiem pakalpojumiem, kuri minēti Direktīvas 77/388/EEK 28. panta 6. punktā
                                    (iesniegusi Komisija)
LV                                                                                      LV
 ---pagebreak---                                    PASKAIDROJUMA RAKSTS
       1) PRIEKŠLIKUMA KONTEKSTS
          •
   110
              Priekšlikuma pamatojums un mērķi
          Šis lēmuma priekšlikums sagatavots, lai Rumānijā, sākot no dienas, kad tā pievienosies
          Eiropas Savienībai, īstenotu 2006. gada 14. februārī pieņemtās Direktīvas 2006/18/EK
          (OV L 51, 22.2.2006., 12. lpp.) noteikumus. Šajā direktīvā ir konkrēti noteikts, ka
          samazinātas PVN likmes piemērošanu attiecībā uz dažiem darbietilpīgiem
          pakalpojumiem var pagarināt līdz 2010. gada 31. decembrim, un paredzēts, ka visas
          dalībvalstis var izmantot šīs tiesības ar vienādiem nosacījumiem. Lai nodrošinātu
          vienādu attieksmi pret visām dalībvalstīm, šā priekšlikuma mērķis tātad ir attiecināt šo
          iespēju uz Rumāniju un atļaut tai piemērot šādu samazinātu likmi uzreiz pēc tās
          iestāšanās Eiropas Savienībā.
          •
   120
              Vispārējais konteksts
          1.      Padome 2006. gada 14. februārī pieņēma Direktīvu 2006/18/EK, ar ko groza
          Direktīvu 77/388/EEK attiecībā uz pievienotās vērtības nodokļa samazinātajām
          likmēm un jo īpaši tās 28. panta 6. punktu. Šā 28. panta 6. punkta noteikumus
          Direktīvā 77/388/EEK iestrādāja ar Padomes 1999. gada 22. oktobra Direktīvu
          1999/85/EK (OV L 277, 28.10.1999., 34. lpp.), un sākotnēji bija paredzēts tos piemērot
          līdz 2002. gada 31. decembrim. Pēc tam ar 2002. gada 3. decembra Direktīvu
          2002/92/EK (OV L 331, 7.12.2002., 27. lpp.) šo noteikumu piemērošanas termiņu
          pagarināja līdz 2003. gada 31. decembrim, bet ar 2004. gada 10. februāra Direktīvu
          2004/15/EK (OV L 52, 21.2.2004., 61. lpp.) — līdz 2005. gada 31. decembrim. Lai
          visaptverošāk izvērtētu samazināto likmju ietekmi, Padome lūdza Komisijai sagatavot
          novērtējuma ziņojumu par to, kā samazinātās likmes, ko piemēroja vietējā mērogā
          sniegtajiem pakalpojumiem, ietekmē jaunu darba vietu radīšanu, ekonomisko izaugsmi
          un iekšējā tirgus sekmīgu darbību.
          2.      Gaidot minētā novērtējuma rezultātus, Direktīvu 2006/18/EK pieņēma konkrēti
          tādēļ, lai līdz 2010. gada 31. decembrim pagarinātu termiņu, kas noteikts šim
          eksperimentālajam pasākumam — samazināto likmju piemērošanai attiecībā uz
          darbietilpīgajiem pakalpojumiem. Direktīvā 2006/18/EK ir arī paredzēta iespēja visām
          dalībvalstīm ar vienādiem nosacījumiem piedalīties šajā eksperimentālajā pasākumā.
          3.      Dalībvalstīm, kas pirmo reizi vēlējās izmantot Direktīvas 77/388/EEK 28. panta
          6. punktā paredzēto iespēju, un tām dalībvalstīm, kas vēlējās grozīt sarakstu ar
          pakalpojumiem, kuriem iepriekš ir piemērots minētais noteikums, līdz 2006. gada
          31. martam bija jāiesniedz Komisijai attiecīgs pieteikums, tam pievienojot noderīgu
          informāciju, ko varētu izmantot novērtējumā, un jāievēro Direktīvas 2006/18/EK
          1. panta 2) punktā paredzētā procedūra un nosacījumi. Pamatojoties uz to, Komisija
          iesniedza Padomei tāda lēmuma priekšlikumu, ar kuru 17 dalībvalstīm atļautu piemērot
          samazinātu likmi attiecībā uz dažiem darbietilpīgiem pakalpojumiem1.
          4.      Ar 2006. gada 31. marta vēstuli Rumānija iesniedza arī pieteikumu piemērot
   1
          COM(2006) 410 galīgā redakcija.
LV                                               2                                                 LV
 ---pagebreak---        samazinātu likmi attiecībā uz dažiem pakalpojumiem, kas minēti Direktīvas
       77/388/EEK K pielikuma 1. un 4. punktā, iesniedzot arī novērtējumam derīgu
       informāciju.
       5.      Tā kā dalībvalstis ieguva tiesības izmantot iespēju uz laiku piemērot samazinātu
       likmi attiecībā uz dažu kategoriju darbietilpīgiem pakalpojumiem, tāda pati iespēja
       būtu jādāvā arī pievienošanās valstīm, lai atļautu tām piemērot šo samazināto likmi no
       dienas, kad tās pievienojas Eiropas Savienībai, ja vien šādu pieteikumu iesniedz
       saskaņā ar to pašu procedūru un tiem pašiem nosacījumiem, kādi paredzēti attiecībā uz
       pašreizējām dalībvalstīm. Turklāt Direktīvas 2006/18/EK 3. apsvērumā norādīts, ka
       viens no šīs direktīvas mērķiem ir piemērot tos pašus nosacījumus visām dalībvalstīm,
       kas vēlas piedalīties eksperimentālajā pasākumā — piemērot samazinātas likmes
       attiecībā uz darbietilpīgiem pakalpojumiem. Tāpēc Direktīvas 77/388/EEK 28. panta
       6. punkta ceturtā daļa tāpat un ar attiecīgajām izmaiņām ir jāpiemēro arī attiecībā uz
       pievienošanās valstīm, ņemot vērā šo valstu tiesiskā stāvokļa īpatnības
       pirmspievienošanās laikā.
       6.      Saskaņā ar 55. pantu Aktā par Bulgārijas Republikas un Rumānijas
       pievienošanās nosacījumiem un pielāgojumiem Līgumos, kas ir Eiropas Savienības
       pamatā (OV L 157, 21.6.2005, 203. lpp.), pēc Bulgārijas vai Rumānijas attiecīgi
       pamatota pieteikuma, kas iesniegts Komisijai ne vēlāk kā pievienošanās dienā, Padome
       pēc Komisijas priekšlikuma var veikt pasākumus, kas paredz pagaidu atkāpes no
       iestāžu aktiem, kuri pieņemti laikposmā no 2004. gada 1. oktobra līdz pievienošanās
       dienai. Turklāt saskaņā ar šo pašu pantu šos pasākumus pieņem saskaņā ar balsošanas
       noteikumiem, kas reglamentē tāda akta pieņemšanu, no kura tiek prasīta pagaidu
       atkāpe.
       7.      Tā kā Direktīvu 2006/18/EK pieņēma pēc 2004. gada 1. oktobra, Padome pēc
       Komisijas priekšlikuma var lemt par Rumānijas pieteikumu saskaņā ar balsošanas
       noteikumiem, kas reglamentē tāda akta pieņemšanu, no kura tiek prasīta pagaidu
       atkāpe. Šajā gadījumā balsošanas noteikumi prasa, lai Padome lēmumu pieņemtu
       vienbalsīgi. Jo vienbalsīgums nepieciešams gan saskaņā ar Eiropas Kopienas
       dibināšanas līguma 93. pantu (kas ir juridiskais pamats Direktīvas 2006/18/EK
       pieņemšanai), gan arī saskaņā ar Direktīvas 77/388/EEK 28. panta 6. punkta pirmo
       daļu.
       KOMISIJAS VEIKTAIS IZVĒRTĒJUMS
       Komisija uzskata, ka Rumānijas pieteikums ir ticis iesniegts saskaņā ar līdzīgu
       procedūru un saskaņā ar tiem pašiem nosacījumiem, kuri paredzēti Direktīvas
       2006/18/EK 1. pantā, kas ir saistošs pašreizējām dalībvalstīm.
       Bulgārijas un Rumānijas Pievienošanās akta 55. pants ļauj Padomei, atsaucoties uz
       Direktīvas 77/388/EEK 28. panta 6. punktu un sākot no Bulgārijas un Rumānijas
       pievienošanās dienas, nodrošināt vienādu attieksmi pret visām dalībvalstīm attiecībā uz
       eksperimentālo pasākumu piemērot samazinātas likmes dažiem darbietilpīgiem
       pakalpojumiem.
       •
   130
            Priekšlikuma jomā spēkā esošie noteikumi
       Direktīvas 77/388/EEK 28. panta 6. punkts par samazinātajām PVN likmēm, ko
LV                                              3                                               LV
 ---pagebreak---           piemēro attiecībā uz dažiem darbietilpīgiem pakalpojumiem, ar jaunākajiem
          grozījumiem, kas izdarīti ar Direktīvu 2006/18/EK. Šīs īstenošanas juridiskais pamats
          ir Bulgārijas un Rumānijas Pievienošanās akta 55. pants.
          •
   140
               Atbilstība Eiropas Savienības mērķiem un politikai citās jomās
          Direktīva 1999/85/EK ietilpa Eiropas Savienības nodarbinātības politikas satvarā, un
          tās nolūks bija jo īpaši veicināt darba vietu skaita pieaugumu un samazināt ēnu
          ekonomikas apmērus. Bezdarba problēma jau bija kļuvusi tik dramatiska, ka tām
          dalībvalstīm, kas to vēlējās, tika ļauts pārbaudīt, kā darba vietu skaitu ietekmē PVN
          atvieglojumi, kuri attiecināti uz Direktīvas 77/388/EEK H pielikumā neiekļautajiem
          darbietilpīgajiem pakalpojumiem.
          Jebkurā gadījumā, ieviešot šādu mērķtiecīgu likmes samazinājumu, tiktu negatīvi
          ietekmēta iekšējā tirgus darbība un nodokļu neitralitāte. Tādēļ bija jāpieņem
          eksperimentāla rakstura pasākums, kura piemērošanai dalībvalstīs būtu fakultatīvs
          raksturs. Līdztekus bija arī jāparedz īpaša atļaujas piešķiršanas procedūra un stingri
          jāierobežo šāda pasākuma piemērošanas joma, lai pasākums būtu kontrolējams un
          ierobežots. Šāds ir vispārējais konteksts, kādēļ tika pieņemta Direktīva 2006/18/EK, ar
          ko trešo reizi pagarina konkrētā eksperimentālā pasākuma īstenošanas termiņu, un
          kādēļ tika izstrādāts šā lēmuma priekšlikums.
       2) APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMS
          •    Apspriešanās ar ieinteresētajām personām
   219
          Direktīvu 2006/18/EK pieņēma, pamatojoties uz Padomes apspriežu rezultātiem
          saistībā ar Komisijas priekšlikumu COM (2003) 397 galīgā redakcija par samazināto
          PVN likmju pārskatīšanu. Šā lēmuma priekšlikums ir sagatavots, lai īstenotu minēto
          direktīvu attiecībā uz Rumāniju pēc tās oficiālā pieteikuma piedalīties šai
          eksperimentālajā pasākumā. Tāpēc atkārtota apspriešanās ar ieinteresētajām personām
          nav notikusi.
          •    Ekspertu atzinumi un to izmantošana
   229
          Ārējs atzinums nebija vajadzīgs.
          •
   230
               Ietekmes novērtējums
          Šis lēmuma priekšlikums ir sagatavots, lai attiecībā uz Rumāniju, sākot no tās
          iestāšanās dienas un līdz 2010. gada 31. decembrim, īstenotu Direktīvas 2006/18/EK
          noteikumus, kas konkrēti paredz jau pastāvoša pasākuma pagarināšanu.
          Lai pilnīgāk izvērtētu samazināto likmju ekonomisko ietekmi, ar šo direktīvu arī
          paredz, ka vēlākais 2007. gada 30. jūnijā Komisija, pamatojoties uz izpēti, ko veikusi
          neatkarīga ekonomikas analītiķu grupa, iesniedz novērtējuma ziņojumu par to
          samazināto likmju ietekmi, kas piemērotas vietējās piegādes pakalpojumiem jo īpaši
          attiecībā uz jaunu darba vietu radīšanu, ekonomisko izaugsmi un iekšējā tirgus
          sekmīgu darbību. Šajā posmā nav vajadzības izskatīt citas iespējas.
       3) PRIEKŠLIKUMA JURIDISKIE ELEMENTI
LV                                                4                                               LV
 ---pagebreak---           •
   305
              Ierosināto pasākumu kopsavilkums
          Atļaut Rumānijai, kas iesniegusi attiecīgu pieteikumu, piemērot no tās pievienošanās
          dienas samazinātu likmi attiecībā uz dažiem darbietilpīgiem pakalpojumiem saskaņā ar
          Direktīvas 77/388/EEK 28. panta 6. punktu.
          •
   310
              Juridiskais pamats
          Bulgārijas un Rumānijas Pievienošanās akta 55. pants ar atsauci uz 28. panta 6. punktu
          Direktīvā 77/388/EEK ar grozījumiem, kas izdarīti ar 2006. gada 14. februāra
          Direktīvu 2006/18/EK.
          •
   329
              Subsidiaritātes princips
          Priekšlikums attiecas uz jomu, kas ir Kopienas ekskluzīvā kompetencē. Tādējādi
          subsidiaritātes princips netiek piemērots.
          •   Proporcionalitātes princips
          Priekšlikums atbilst proporcionalitātes principam šādu iemeslu dēļ.
   331
          Ar šo lēmumu Rumānijai, kas iesniegusi attiecīgu pieteikumu, atļauj piemērot
          samazinātu PVN likmi attiecībā uz dažiem darbietilpīgiem pakalpojumiem. Tāpēc šis
          lēmums neuzliek obligātas saistības.
   332
          Tā kā lēmumā paredzētā atkāpju piemērošanas joma ir ierobežota, konkrētais pasākums
          ir proporcionāls izvirzītajam mērķim. Šis lēmums Komisijai finansiālas izmaksas
          nerada. Lai gan PVN likmju samazinājuma dēļ var samazināties dalībvalstu ieņēmumi,
          pieteikumus iesniegušās valstis prognozē, ka ar šā pasākuma ieviešanu saistītā
          efektivitāte, radot jaunas darba vietas un samazinot ēnu ekonomikas apmērus,
          izlīdzinās radušos zaudējumus. No PVN uzņēmējiem finansiāls slogs nerodas, un
          patērētājiem teorētiski vajadzētu būt ieguvējiem no šāda PVN samazinājuma, jo tas
          tieši atspoguļosies galīgajās cenās.
          •   Instrumentu izvēle
   341
          Piedāvātais(-ie) instruments(-i): cits.
   342
          Citi instrumenti nebūtu piemēroti turpmāk minēto iemeslu dēļ.
          Pamatojoties uz Bulgārijas un Rumānijas Pievienošanās akta 55. pantu ar atsauci uz
          28. panta 6. punktu Padomes Direktīvā 77/388/EEK ar jaunākajiem grozījumiem ar
          2006. gada 14. februāra Direktīvu 2006/18/EK, piešķirt atkāpi no vispārējiem
          noteikumiem PVN jomā var tikai Padome, kad tā pēc Komisijas priekšlikuma pieņem
          lēmumu vienbalsīgi. Vienīgais piemērotais instruments ir Padomes lēmums.
       4) IETEKME UZ BUDŽETU
   409
          Priekšlikums Kopienas budžetu neietekmē.
       5) PAPILDU INFORMĀCIJA
LV                                                5                                              LV
 ---pagebreak---        •    Pārbaudes/ izskatīšanas/ darbības izbeigšanas klauzula
   533
       Priekšlikumā ietverta darbības izbeigšanas klauzula attiecībā uz visu tiesību aktu vai tā
       daļu, ja izpildīti iepriekš izstrādāti nosacījumi.
       •
   570
            Priekšlikuma sīks skaidrojums pa nodaļām vai pa pantiem
       1. pants
       Ar 1. pantu paredz, ka, pamatojoties uz Bulgārijas un Rumānijas Pievienošanās akta
       55. pantu un atsaucoties uz Direktīvas 77/388/EEK 28. panta 6. punkta pirmo un
       ceturto daļu, Rumānijai no tās pievienošanās dienas Eiropas Savienībai tiek atļauts
       piemērot samazinātu likmi attiecībā uz dažiem darbietilpīgiem pakalpojumiem.
       2. pants
       Priekšlikuma 2. panta mērķis ir atļaut Rumānijai piemērot samazinātas likmes, kas
       paredzētas Direktīvas 77/388/EEK 12. panta 3. punkta a) apakšpunkta trešajā daļā,
       tiem pakalpojumiem, attiecībā uz kuriem tā iesniegusi pieteikumu saskaņā ar
       procedūru, kas līdzīga tai, kura paredzēta minētās direktīvas 28. panta 6. punkta
       ceturtajā daļā, un kuri tajā minēti.
       3. līdz 4. pants
       Šie panti attiecas uz Direktīvas 77/388/EEK 28. panta 6. punkta piemērošanas termiņu
       un uz lēmuma adresātu.
LV                                                6                                              LV
 ---pagebreak---                                               Priekšlikums
                                           PADOMES LĒMUMS
          ar ko Rumānijai atļauj piemērot samazinātu PVN likmi attiecībā uz dažiem
    darbietilpīgiem pakalpojumiem, kuri minēti Direktīvas 77/388/EEK 28. panta 6. punktā
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Bulgārijas un Rumānijas Pievienošanās līgumu2 un jo īpaši tā 4. panta 3. punktu,
   ņemot vērā Bulgārijas un Rumānijas Pievienošanās aktu3 un jo īpaši tā 55. pantu,
   ņemot vērā Padomes 1977. gada 17. maija Direktīvu par to, kā saskaņojami dalībvalstu tiesību
   akti par apgrozījuma nodokļiem — Kopēja pievienotās vērtības nodokļu sistēma: vienota
   aprēķinu bāze4, un jo īpaši tās 28. panta 6. punktu,
   ņemot vērā Komisijas priekšlikumu5,
   tā kā:
   (1)    Saskaņā ar Direktīvas 77/388/EEK 28. panta 6. punktu Padome var atļaut dalībvalstij
          piemērot samazinātu PVN likmi attiecībā uz dažiem darbietilpīgiem pakalpojumiem.
   (2)    Attiecīgajiem pakalpojumiem, pirmkārt, jāatbilst Direktīvā 77/388/EEK izvirzītajiem
          nosacījumiem un, otrkārt, tiem ir jābūt iekļautiem minētās direktīvas K pielikumā.
   (3)    Ar Direktīvas 77/388/EEK 28. panta 6. punktu tādā redakcijā, kāds tas ir ar Direktīvas
          2006/18/EK izdarītajiem grozījumiem, samazinātās PVN likmes piemērošanu pagarina
          līdz 2010. gada 31. decembrim. Turklāt ar minēto pantu dalībvalstīm, kas vēlas
          pirmoreiz izmantot tajā paredzēto iespēju, kā arī tām, kas vēlas grozīt to pakalpojumu
          sarakstu, attiecībā uz kuriem tās minēto noteikumu piemēroja iepriekš, atļauj iesniegt
          par to pieteikumu Komisijai.
   (4)    Minētā panta mērķis ir pavērt visām dalībvalstīm iespēju ar tādiem pašiem
          nosacījumiem piedalīties eksperimentālajā samazināto likmju piemērošanā attiecībā uz
          darbietilpīgiem pakalpojumiem. Tāpēc pievienošanās valstīm no dienas, kad tās
          pievienojas Eiropas Savienībai, ir jāpiešķir tāda pati iespēja piemērot samazinātu PVN
          likmi attiecībā uz dažiem darbietilpīgiem pakalpojumiem.
   2
          OV L 157, 21.6.2005., 11. lpp.
   3
          OV L 157, 21.6.2005., 203. lpp.
   4
          OV L 145, 13.6.1977., 1. lpp. Direktīvā jaunākie grozījumi izdarīti ar Direktīvu 2006/69/EK
          (OV L 221, 12.8.2006., 9. lpp.).
   5
          OV C […], […], […]. lpp.
LV                                                  7                                                 LV
 ---pagebreak---    (5)     Ar 2006. gada 31. marta vēstuli Rumānija iesniedza pieteikumu par samazinātas PVN
           likmes piemērošanu attiecībā uz dažiem darbietilpīgiem pakalpojumiem, kas minēti
           Direktīvas 77/388/EEK 28. panta 6. punkta ceturtajā daļā.
   (6)     Lai nodrošinātu vienlīdzību starp dalībvalstīm, šim lēmumam jābūt piemērojamam no
           dienas, kad stājas spēkā Bulgārijas un Rumānijas Pievienošanās līgums.
   (7)     Šis lēmums neietekmēs Eiropas Kopienu ieņēmumus no PVN,
   IR PIEŅĒMUSI ŠO LĒMUMU.
                                               1. pants
   Saskaņā ar Bulgārijas un Rumānijas Pievienošanās akta 55. pantu saistībā ar Direktīvas
   77/388/EEK 28. panta 6. punkta pirmo un ceturto daļu Rumānijai, sākot no Bulgārijas un
   Rumānijas Pievienošanās akta spēkā stāšanās dienas un līdz 2010. gada 31. decembrim, tiek
   atļauts minētās direktīvas 12. panta 3. punkta a) apakšpunktā minēto samazināto likmi
   piemērot pakalpojumiem, kas minēti šā lēmuma 2. pantā.
                                               2. pants
   Samazinātās likmes Rumānija drīkst piemērot attiecībā uz šādiem diviem pakalpojumiem, kas
   minēti Direktīvas 77/388/EEK K pielikuma 1. un 4. punktā:
             (a) apģērbu un mājsaimniecības tekstiliju labošanas darbi (tostarp to lāpīšana un
             pārtaisīšana);
             (b)   mājas uzturēšanas pakalpojumi.
                                               3. pants
   Ja stājas spēkā Bulgārijas un Rumānijas Pievienošanās līgums, šo lēmumu piemēro no minētā
   Pievienošanās līguma spēkā stāšanās dienas līdz 2010. gada 31. decembrim.
                                               4. pants
   Šis lēmums ir adresēts Rumānijai.
   Briselē,
                                                Padomes vārdā —
                                                priekšsēdētājs
LV                                                 8                                           LV